“Roma” so‘nggi 6 o‘yinda bitta g‘alaba qayd etdi

“Roma” Italiya A Seriyasining 36-turida “Fiorentina”ga yutqazib qo‘ydi (0:2).

Joze Mourinyo shogirdlari barcha musobaqalar doirasidagi so‘nggi olti o‘yinda faqat bitta g‘alaba qayd etdi — Konferensiyalar Ligasi doirasida “Lester”ga qarshi (1:0). 18-apreldan keyin rimliklar uch marta mag‘lubiyatga uchradi va ikki bor durang o‘ynadi.
“Roma”ning keyingi o‘yini 14-may kuni “Venetsiya”ga qarshi bo‘ladi.
Rim klubining o‘zbekistonlik hujumchisi Eldor Shomurodov 2022-yilda klub miqyosida 14 ta o‘yin o‘tkazib, bittadan gol va golli uzatmaga muallif bo‘ldi. Shomurodov barcha o‘yinlarda zaxiradan maydonga tushgan va ko‘pi bilan 26 daqiqa harakat qilgan.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!